Հայաստանն ու Հյուսիսային Կորեան որևէ առնչություն կամ գրեթե որևէ առնչություն չունեն մեկը մյուսի հետ: Առանց կասկածի կարող ենք պնդել, որ այդ երկրի բնակիչների 99 տոկոսն ընդհանրապես քարտեզի վրա չի կարող ցույց տալ Հայաստանի տեղը: Նույն ԿԺԴՀ-ն երբևէ որևէ պաշտոնական հայտարարություն չի արել մեր տարածաշրջանի բարդ իրավիճակի, Ղարաբաղյան խնդրի, հայ-թուրքական հարաբերությունների և նմանատիպ հարցերի վերաբերյալ: Կոնկրետ մեր երկրի համար Հյուսիսային Կորեան՝ կամ եղած, կամ չեղած: Էլ չենք խոսում այն մասին, որ միջուկային փորձարկումների հարցում պաշտոնական Երևանի միջամտությունը երբևէ չի կարող որևէ ազդեցություն ունենալ: Դրան նույնիսկ ուշադրություն չեն դարձնի: